pythainlp/thai-wiki-dataset-v4 huggingface dataset:
อริสรา โพธิ

แพทย์หญิง อริสรา โพธิ (ชื่อเล่น: ปูเป้, เกิด 22 พฤษภาคม พ.ศ. 2518) เป็นแพทย์ด้านฟื้นฟูสุขภาพเชิงลึกแบบองค์รวมและชะลอวัย
ประวัติ.
อริสรา โพธิ จบการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) จบการศึกษาระดับปริญญาตรีจากวิทยาลัยแพทยศาสตร์ มหาวิทยาลัยรังสิต เมื่อปี พ.ศ. 2544 
เริ่มต้นเป็นแพทย์ฝึกงาน ที่โรงพยาบาลวชิระภูเก็ต หลังจากนั้นเข้าประจำแผนกอายุรศาสตร์ โรงพยาบาลกรุงเทพภูเก็ต (ปี 2551 – 2555) ระหว่างนี้ เธอได้ศึกษาเกี่ยวกับศาสตร์ชะลอวัยที่ สถาบันเวชศาสตร์ชะลอวัยอเมริกัน (American Academy of Anti-Aging Medicine: A4M) ควบคู่ไปด้วย รวมทั้งอบรมสัมนาด้านเซลล์บำบัด จากสมาคมเซลล์บำบัดไทย (ACT Thai) และ คีเลชั่นบำบัด จากสมาคมแพทย์คีเลชั่น ประเทศไทย  
หลังจากปี 2556 แพทย์หญิง อริสรา เป็นแพทย์ด้านเวชศาสตร์ฟื้นฟู ให้กับคลินิก และโรงพยาบาลหลายแห่ง 
ตั้งแต่เริ่มต้นทำงาน แพทย์หญิง อริสรา ให้ความสนใจศาสตร์ด้านการฟื้นฟูสุขภาพเชิงลึกแบบองค์รวม Anti-Aging และแนวทางการรักษาแบบเวลเนส (Wellness) แต่เนื่องจากศาสตร์ด้านนี้ยังไม่เป็นที่รู้จักนักในประเทศไทย เธอจึงต้องไปศึกษาในประเทศสหรัฐอเมริกา และเยอรมนี
เธอนำความรู้ด้านเวลเนส มาประยุกษ์ใช้กับคนไข้ เพื่อให้ดูแลสุขภาพตัวเองอย่างถูกวิธี ได้ชะลอโรค เมื่อเห็นว่าผู้ป่วยมีสุขภาพที่ดี ไม่ต้องพึ่งยามาก จึงเกิดแรงบันดาลใจ นำประสบการณ์ความรู้เผยแพร่ให้ผู้คนทั่วไป เพื่อเผยแพร่ความรู้ด้านฟื้นฟูสุขภาพเชิงลึกแบบองค์รวมและชะลอวัยแก่สังคม และประชาชนทั่วไป ได้นำไปประยุกต์ใช้กับตัวเอง
หอสมุดแห่งชาติกัวเตมาลา

หอสมุดแห่งชาติกัวเตมาลา ลุยส์ การ์โดซา อี อารากอน  เป็นหอสมุดแห่งชาติของประเทศกัวเตมาลา ตั้งอยู่ในเขต 1 ของกัวเตมาลาซิตีใกล้กับวังแห่งชาติกัวเตมาลา
หอสมุดนี้มีห้องอ่านหนังสือ 7 ห้อง ได้แก่:
ห้องอ่านหนังสือของโรงเรียน ที่มีหนังสือ 225,000 เล่ม
ห้องอ่านหนังสือทั่วไป ที่มีหนังสือ 110,000 เล่ม พร้อมการเก็บรวบรวมหนังสือเก่า แยกจากห้องอ่านหนังสือเก่า
ห้องอ่านหนังสือเก่า ที่มีหนังสือ 30,000 เล่ม
ห้องอ่านหนังสือสำหรับคนตาบอด ที่มีหนังสือ 700 เล่ม และสื่อเสียง 1,000 รายการ นอกจากนี้ ยังมีห้องสมุดเสมือนจริงสำหรับคนตาบอดที่มีหัวเรื่อง 35,000 รายการ
โทลา

ในคัมภีร์ฮีบรู โทลา (#เปลี่ยนทาง ‍) เป็นหนึ่งในผู้วินิจฉัยแห่งอิสราเอล การปฏิบัติหน้าที่ของโทลามีการสรุปไว้ในผู้วินิจฉัย 10:1-2 โทลาวินิจฉัยอิสราเอลอยู่ 23 ปีหลังการเสียชีวิตของอาบีเมเลค โทลาอาศัยอยู่ที่ชามีร์ในภูเขาเอฟราอิมที่ซึ่งศพของโทราได้รับการฝังหลังเสียชีวิต
ชื่อของโทลามีความหมายว่า "หนอนแดง" หรือ "ของสีแดงเข้ม" โทลาเป็นบุตรชายของปูวาห์และเป็นหลานชายของโดโดจากเผ่าอิสสาคาร์ โทลามีชื่อเดียวกันกับบุตรชายคนหน่งของอิสสาคาร์ผู้อพยพไปยังอียิปต์พร้อมกับยาโคบผู้ปู่ในปฐมกาล 46:13 
ในบรรดาผู้วินิจฉัยทั้งหมด มีการเขียนถึงโทลาน้อยที่สุด ไม่มีการบันทึกถึงสิ่งที่โทลากระทำเลย เรื่องราวทั้งหมดจากผู้วินิจฉัย 10:1-2 (พระคริสตธรรมคัมภีร์ ฉบับมาตรฐาน) มีดังต่อไปนี้:
"1หลังสมัยอาบีเมเลค มีคนขึ้นมาช่วยกู้อิสราเอลชื่อโทลา บุตรของปูวาห์ ผู้เป็นบุตรของโดโด คนอิสสาคาร์ และท่านอยู่ที่เมืองชามีร์ในแดนเทือกเขาเอฟราอิม"
"2ท่านวินิจฉัยอิสราเอลอยู่ 23 ปี แล้วท่านก็สิ้นชีวิตและถูกฝังไว้ที่เมืองชามีร์"
ยาอีร์

ในหนังสือผู้วินิจฉัยของคัมภีร์ฮีบรู ยาอีร์ ("Yā’īr", "เขาให้ความกระจ่าง") คนกิเลอาด เป็นชาวเผ่ามนัสเสห์และยังสืบเชื้อสายมาจากเผ่ายูดาห์ด้วย (กันดารวิถี 32:39-41, 1 พงศาวดาร 2:21-23) ยาอีร์วินิจฉัยอิสราเอลเป็นเวลา 22 ปีหลังการเสียชีวิตของโทลาผู้วินิจฉัยอิสราเอลเป็นเวลา 23 ปี มรดกของยาอีร์อยู่ในกิเลอาดผ่านเชื้อสายของมาคีร์บุตรมนัสเสห์
ผู้วินิจฉัย 10:3–5 ระบุว่ายาอีร์มีบุตรชาย 30 คนผู้ขี่ลาหนุ่ม 30 ตัว และปกครองเมือง 30 เมืองในกิเลอาดซึ่งกลายเป็นที่รู้จักในชื่อฮาวโวทยาอีร์ (ผู้วินิจฉัย 10:4; เปรียบเทียบกับ 23 เมืองใน 1 พงศาวดาร 2:22) คำว่า "ฮาวโวท" ('ค่ายเต็นท์') ปรากฏเฉพาะในบริบทนี้ ("กันดารวิถี" 32:41; "เฉลยธรรมบัญญัติ" 3:14; "ผู้วินิจฉัย" 10:4) ยาอีร์เสียชีวิตและถูกฝังในคาโมน W. Ewing ให้ความเห็นว่าคามอนนี้น่าจะสอดคล้องกับ Kamun ซึ่งแอนทิโอคัสที่ 3 กษัตริย์แห่งซิลูซิดยึดครองในการเดินทัพจากเพลลาไปยัง Gephrun (Polybius Book V.70:12) หลังการเสียชีวิตของยาอีร์ ชาวอิสราเอลก็ไม่เชื่อฟังพระเจ้าอีกเป็นเวลา 18 ปี จึงถูกกดขี่ด้วยมือของชาวฟีลิสเตียและชาวอัมโมน
กษัตริย์ดาวิดแต่งตั้งให้คนในตระกูลยาอีร์ชื่ออิราเป็นหัวหน้าปุโรหิตหลังการกบฏของเชบา
ลำดับพงศ์พันธุ์.
บิดาของยาอีร์คือเสกุบ บิดาของเสกุบคือเฮสโรน บิดาของเฮสโรนคือเปเรศ บิดาของเปเรศคือยูดาห์ มารดาของเสเกบเป็นบุตรสาวของมาคีร์ มาคีร์เป็นบุตรชายของมนัสเสห์
เว็บแอสเซมบลี

เว็บแอสเซมบลี (WebAssembly บางครั้งย่อว่า Wasm) คือรูปแบบของรหัสไบนารี่ที่พอร์ตได้ และรูปแบบข้อความที่สอดคล้องกันสำหรับไฟล์สั่งทำการ รวมถึงอินเทอร์เฟซซอฟต์แวร์ สำหรับอำนวยความสะดวกในการโต้ตอบระหว่างโปรแกรมดังกล่าวและสภาพแวดล้อมของเจ้าบ้าน
เป้าหมายหลักของเว็บแอสเซมบลีคือการเปิดทางไปสู่โปรแกรมประยุกต์ที่มีประสิทธิภาพสูงบนหน้าเว็บ "แต่ไม่ได้มีการอนุมานมาเพื่อเว็บโดยเฉพาะ หรือให้คุณสมบัติเฉพาะของเว็บ ดังนั้นจึงสามารถนำมาใช้ในสภาพแวดล้อมอื่นได้เช่นกัน" เว็บแอสเซมบลีเป็นมาตรฐานแบบเปิด และมีเป้าหมายที่จะสนับสนุนภาษาใดๆ บนระบบปฏิบัติการใดๆ และในทางปฏิบัติ ภาษาโปรแกรมที่ได้รับความนิยมสูงสุดทั้งหมดมีการรองรับอย่างน้อยในระดับหนึ่งแล้ว
ประกาศใน ค.ศ. 2015 (2015) และเปิดตัวครั้งแรกใน ค.ศ. 2017 (2017-) WebAssembly กลายเป็นคำแนะนำของ World Wide Web Consortium เมื่อวันที่ 5 ธันวาคม 2019 และได้รับ "รางวัล Programming Languages Software Award" จาก ACM SIGPLAN ในปี 2021 World Wide Web Consortium (W3C) รักษามาตรฐานโดยได้รับการสนับสนุนจาก Mozilla, Microsoft, Google, Apple, Fastly, Intel และ Red Hat 
ึความเป็นมา.
ชื่อเว็บแอสเซมบลีนั้นตั้งตามภาษาแอสเซมบลี ซึ่งเป็นคำที่มีมาตั้งแต่ปี 1950 ความหมายโดยนัยของชื่อนี้คือการนำการเขียนโปรแกรมที่มีลักษณะคล้ายแอสเซมบลีมาสู่เว็บ ซึ่งจะทำงานฝั่งไคลเอ็นต์ — ผ่านทางเว็บเบราว์เซอร์ของผู้ใช้คอมพิวเตอร์ เพื่อให้บรรลุเป้าหมายนี้ได้ เว็บแอสเซมบลีต้องทำงานได้บนฮาร์ดแวร์ที่หลากหลายกว่าภาษาแอสเซมบลีตัวจริง
เว็บแอสเซมบลีได้รับการประกาศครั้งแรกในปี 2015 > และการสาธิตครั้งแรกคือการใช้งาน "Angry Bots" ของ Unity ใน Firefox, Google Chrome, และ Microsoft Edge เทคโนโลยีที่เป็นบรรพบุรุษของเว็บแอสเซมบลีคือ asm.js จาก Mozilla และ Google Native Client และการใช้งานเบื้องต้นนั้นขึ้นอยู่กับชุดคุณลักษณะของ asm.js โดยเทคโนโลยี asm.js นั้นให้ความเร็วในการประมวลผลโค้ดที่ใกล้เคียงกับโค้ดที่เป็น native ต่อฮาร์ดแวร์แล้ว และถือได้ว่าเป็นทางเลือกที่ใช้งานได้สำหรับเบราว์เซอร์ที่ไม่รองรับเว็บแอสเซมบลีหรือปิดใช้งานไว้เนื่องด้วยเหตุผลด้านความปลอดภัย
ในเดือนมีนาคม 2017 การออกแบบ ผลิตภัณฑ์ที่ใช้งานได้ขั้นต่ำ (หรือ MVP) ได้รับการประกาศว่าเสร็จสิ้นและระยะการแสดงตัวอย่างสิ้นสุดลง ปลายเดือนกันยายน 2560 มีการเปิดตัว Safari 11 พร้อมรองรับเว็บแอสเซมบลี ในเดือนกุมภาพันธ์ 2018 คณะทำงานเว็บแอสเซมบลีได้เผยแพร่ร่างการทำงานสาธารณะสามฉบับสำหรับข้อกำหนดหลัก, อินเทอร์เฟซ JavaScript และ Web API 
ในเดือนมิถุนายน 2019 Chrome 75 เปิดตัวพร้อมเธรดเว็บแอสเซมบลีที่เปิดใช้งานไว้โดยปริยาย
หมายเหตุ.
<templatestyles src="Reflist/styles.css" />
โอ.พี. เพลส

โอ.พี. เพลส เป็นศูนย์การค้าที่ตั้งอยู่ในอาคารเก่าแก่ในเขตบางรัก อาคารหลังนี้สร้างขึ้นเมื่อปี 2451 ปลายรัชสมัยพระบาทสมเด็จพระจุลจอมเกล้าเจ้าอยู่หัว เพื่อใช้เป็นที่ตั้งของห้าง Falck & Beidek และเป็นรู้จักกันในชื่อ ห้างสิงโต ต่อมาได้กลายเป็น โอเรียนเต็ลพลาซ่า ก่อนที่เจ้าของคนปัจจุบันจะเข้าซื้อกิจการ ปัจจุบัน เน้นสินค้าไปที่ของเก่าและของสะสมที่หรูหรา และอาคารนีโอคลาสสิกแห่งนี้ได้รับการยอมรับในด้านสถาปัตยกรรม โดยได้รับรางวัลอาคารอนุรักษ์ ในปี 2525
ประวัติ.
อาคารที่ปัจจุบันเป็นที่ตั้งของ โอ.พี. เพลส สร้างขึ้นเมื่อปี 2451 เพื่อเป็นที่ตั้งใหม่ของห้าง Falck & Beidek ซึ่งเปิดดำเนินการมาตั้งแต่ปี 2421 เป็นหนึ่งในห้างสรรพสินค้าที่ใหญ่ที่สุดในเมืองหลวง และเป็นที่รู้จักในชื่อ ห้างสิงโต จากรูปปั้นสิงโตคู่หนึ่งที่เคยตั้งอยู่หน้าอาคาร
ธุรกิจปิดตัวลงในช่วงสงครามโลกครั้งที่ 1 เมื่อสยามประกาศสงครามกับเยอรมนีและยึดทรัพย์สินของพลเมืองชาวเยอรมัน หลังจากนั้น อาคารหลังนี้ก็เปลี่ยนมือเจ้าของหลายครั้ง ในช่วงทศวรรษที่ 2520 สถานที่แห่งนี้เป็นที่รู้จักในชื่อโอเรียนเต็ลพลาซ่า และดำเนินการเป็นศูนย์การค้าหรูหราที่จำหน่ายวัตถุโบราณ งานศิลปะ และสินค้าหัตถกรรม ต่อมากลุ่มทีซีซีได้เข้าซื้อกิจการไปในช่วงทศวรรษ 2540 หลังจากนั้นได้เปลี่ยนชื่อเป็น โอ.พี.เพลส
สถาปัตยกรรม.
โอ.พี. เพลส ตั้งอยู่ในซอยเจริญกรุง 38 ใกล้กับโอ. พี. การ์เดน และโรงแรมแมนดาริน โอเรียนเต็ล ซึ่งอยู่ละแวกเดียวกับอาคารเก่าที่มีสถาปัตยกรรมแบบยุโรปอีกหลายแห่ง อาคารสร้างด้วยสถาปัตยกรรมฟื้นฟูคลาสสิก และได้รับรางวัลอาคารอนุรักษ์จากสมาคมสถาปนิกสยามในพระบรมราชูปถัมภ์ ในปี พ.ศ. 2525 ทั้งนี้ อาคารดังกล่าวประกอบด้วยร้านค้าจำนวน 59 ร้าน และพื้นที่จัดกิจกรรม
ฟอร์ก (การพัฒนาซอฟต์แวร์)

ในวิศวกรรมซอฟต์แวร์ ฟอร์ก  เกิดขึ้นเมื่อนักพัฒนานำสำเนาของ รหัสต้นทางจากซอฟต์แวร์ตัวหนึ่งและเริ่มการพัฒนาอย่างอิสระจากสำเนาของรหัสเหล่านั้นเพื่อสร้างซอฟต์แวร์ที่แตกต่างและแยกจากเดิม คำนี้อาจจะหมายถึงสาขาการพัฒนา หรือการแบ่งเส้นแบ่งทางในชุมชนนักพัฒนาก็ได้ ด้วยเหตุนี้มันจึงนับเป็นรูปแบบหนึ่งของความแตกแยก เหตุผลในฟอร์กนั้นขึ้นอยู่กับความชอบของผู้ใช้ที่แตกต่างกัน และการพัฒนาซอฟต์แวร์ต้นฉบับที่ซบเซาหรือยุติลง
ตามคำนิยามแล้ว ซอฟต์แวร์เสรีและต้นทางเปิดสามารถถูกฟอร์กออกจากทีมพัฒนาดั้งเดิมโดยไม่จำเป็นต้องมีการอนุญาตอย่างเป็นทางการ เนื่องจากไม่นับเป็นการละเมิดลิขสิทธิ์ อย่างไรก็ตาม ฟอร์กของซอฟต์แวร์กรรมสิทธิ์ ("เช่น" ยูนิกซ์) ก็สามารถเกิดขึ้นได้เช่นกัน
นิรุกติศาสตร์.
คำว่า "fork" มีความหมายว่า "แตกกิ่งก้าน แยกทาง" มาตั้งแต่ต้นคริสตศตวรรษที่ 14
คำนี้ถูกใช้บน Usenet มาตั้งแต่ปี 1983 สำหรับกระบวนการสร้างกลุ่มย่อยเพื่อย้ายหัวข้อการสนทนาไป
ฟอร์กซอฟต์แวร์เสรีและโอเพนซอร์ส.
ซอฟต์แวร์เสรีและโอเพนซอร์สสามารถได้รับฟอร์กได้อย่างถูกกฎหมายโดยไม่ต้องได้รับการอนุมัติล่วงหน้าจากผู้ที่กำลังพัฒนา จัดการ หรือแจกจ่ายซอฟต์แวร์ตามนิยามซอฟต์แวร์เสรี และนิยามต้นทางเปิด:
<templatestyles src="แม่แบบ:คำพูด/style.css" />เสรีภาพในการแจกจ่ายสำเนาเวอร์ชันที่แก้ไขของคุณให้กับผู้อื่น (เสรีภาพ 3) การทำเช่นนี้จะทำให้ทั้งชุมชนมีโอกาสได้รับประโยชน์จากการเปลี่ยนแปลงของคุณ การเข้าถึงรหัสต้นทางถือเป็นเงื่อนไขเบื้องต้นสำหรับสิ่งนี้
— <templatestyles src="แม่แบบ:คำพูด/style.css" />3. งานปรับแต่ง: ใบอนุญาตจะต้องอนุญาตให้มีการดัดแปลงและงานปรับแต่ง และจะต้องอนุญาตให้เผยแพร่งานปรับแต่งภายใต้เงื่อนไขเดียวกันกับใบอนุญาตของซอฟต์แวร์ต้นฉบับ
ลีบแฮรร์

ลีบแฮรร์  เป็นบริษัทผู้ผลิตเครื่องจักรและอุปกรณ์ข้ามชาติสัญชาติเยอรมัน-สวิส มีสำนักงานใหญ่ตั้งอยู่ที่เมืองบูล ประเทศสวิสเซอร์แลนด์ แม้ว่าจะมีสำนักงานใหญ่อยู่ในสวิสเซอร์แลนด์ แต่ฐานการผลิตหลักและจุดกำเนิดของบริษัทนั้นอยู่ในประเทศเยอรมนี
ลีบแอรร์มีบริษัทในเครือมากกว่า 130 แห่งทั่วโลก โดยกระจายอยู่ใน 10 สายงานหลัก ได้แก่ งานขุดดิน งานเหมือง รถเครนเคลื่อนที่ ทาวเวอร์เครน เทคโนโลยีคอนกรีต เครนท่าเรือ ระบบการบินและขนส่ง เครื่องมือกลและระบบอัตโนมัติ เครื่องใช้ไฟฟ้าภายในบ้าน และชิ้นส่วน มีพนักงานมากกว่า 42,000 คนทั่วโลก สร้างรายได้ถึง 9,000 ล้านยูโรในปี 2017 และเคยเป็นบริษัทผู้ผลิตเครนรายใหญ่ที่สุดของโลกในปี 2007
ลีบแฮรร์ก่อตั้งเมื่อปี 1949 โดยฮันส์ ลีบแฮรร์ (Hans Liebherr) ที่เมืองคิร์ชดอร์ฟ ประเทศเยอรมนีตะวันตก ธุรกิจนี้ยังคงเป็นของตระกูลลีบแฮรร์ทั้งหมด หลังจากฮันส์เสียชีวิตในปี 1993 ไอโซลเด ลีบแฮรร์ (Isolde Liebherr) บุตรสาว และวิลลี ลีบแฮรร์ (Willi Liebherr) บุตรชาย ได้เข้ามาบริหารบริษัท โดยรับตำแหน่งรองประธานและประธานของคณะกรรมการบริหารของ บมจ. ลีบแอร์-อินเตอร์เนชั่นแนล อาเก (Liebherr-International AG) ในสวิตเซอร์แลนด์ ตามลำดับในปี 1999
นีโคไล เอคค์

นีโคไล วลาดีมีโรวิช เอคค์ (14 มิถุนายน 1912 – 14 กรกฎาคม 1976 เป็นผู้กำกับภาพยนตร์ และนักเขียนบทภาพยนตร์ โซเวียตและ รัสเซีย "เอคค์" อันที่จริงเป็นนามแฝง นามสกุลจริงของเขาคือ อีวาคิน
เขาเกิดที่เมืองริกา เขาศึกษาการแสดงและการกำกับในโรงละครของวเซโวลอด เมเยียร์โฮลด์เขากำกับภาพยนตร์สารคดีหกเรื่องระหว่างปี 1929 ถึง 1967 หนึ่งในนั้นคือภาพยนตร์เสียง เรื่องแรกของโซเวียต เรื่อง "Road to Life" และภาพยนตร์ภาพยนตร์สี เรื่องแรกของโซเวียต เรื่อง "The Nightingale"
ครอบครัว.
เขาแต่งงานกับนักแสดงภาพยนตร์ชาวยูเครนที่ชื่อวาเลนตินา เซมโยนอฟนา อิวาโชวา
ประเทศแคนาดาในโอลิมปิกเยาวชนฤดูหนาว 2016

ประเทศแคนาดา เข้าร่วมในการแข่งขันกีฬาโอลิมปิกเยาวชนฤดูหนาว 2016 ที่เมืองลิลเลฮัมเมร์ ประเทศนอร์เวย์ ตั้งแต่วันที่ 12-21 กุมภาพันธ์ ค.ศ. 2016 ทีมแคนาดาประกอบด้วยนักกีฬา 54 คนใน 11 ชนิดกีฬา
สกีลงเขา.
ผลการแข่งขันดังนี้: The team is listed below.
คอเนอร์ แบรดลีย์

คอเนอร์ แบรดลีย์ (เกิด 9 กรกฎาคม 2003) เป็นนักฟุตบอลอาชีพชาวไอร์แลนด์เหนือ ปัจจุบันเล่นในตำแหน่งแบ็กขวาให้กับทีม ลิเวอร์พูล และฟุตบอลทีมชาตินอร์เทิร์นไอร์แลนด์
อาชีพ.
แบรดลีย์เริ่มอาชีพนักฟุตบอลเยาวชนกับสโมสรฟุตบอลเซนต์แพทริก ซึ่งเป็นสโมสรบ้านเกิดของเขาเมื่ออายุ 9 ขวบ และเริ่มการฝึกระยะสั้นที่ศูนย์ฝึกเยาวชนของลิเวอร์พูลที่ไอร์แลนด์เหนือในวัยเดียวกัน เขาไปเล่นให้กับ Dungannon United Youth และ Dungannon Swifts ก่อนที่จะย้ายไปอังกฤษเพื่อเข้าร่วมศูนย์ฝึกเยาวชนของทีมลิเวอร์พูลแบบเต็มเวลาในปี 2019 อย่างไรก็ตามหลังจากอยู่ที่สโมสรมาหนึ่งปี เขาได้เซ็นสัญญาอาชีพฉบับแรกกับลิเวอร์พูล เป็นระยะเวลา 3 ปีจนถึงปี 2023
เขาประเดิมสนามครั้งแรกให้กับทีมชุดใหญ่ของลิเวอร์พูลในเกมกระชับมิตรปรีซีซั่นกับเฟาเอ็ฟเบ ชตุทการ์ท ในเดือนกรกฎาคม 2021 โดยเล่นมินิเกมทั้งหมด 30 นาที เขายังลงเล่นเป็นตัวสำรองในนาทีที่ 80 ในเกมกระชับมิตรปรีซีซั่นนัดสุดท้ายของทีมเจอกับเซอา โอซาซูนา เมื่อวันที่ 9 สิงหาคม เขาลงเล่นอาชีพครั้งแรกให้กับลิเวอร์พูลในการแข่งขันคาราบาวคัพกับนอริชซิตีในเดือนกันยายน 2021 กลายเป็นผู้เล่นไอร์แลนด์เหนือคนแรกที่ลงเล่นให้กับลิเวอร์พูลนับตั้งแต่แซมมี่ สมิธในปี 1954
เมื่อวันที่ 21 มิถุนายน 2022 แบรดลีย์เซ็นสัญญากับโบลตันวอนเดอเรอส์ในอีเอฟแอลลีกวันด้วยการยืมตัวตลอดฤดูกาล และประเดิมสนามครั้งแรกในวันที่ 30 กรกฎาคมโดยเสมอกับทีมม้าขาวอิปสวิชทาวน์ 1–1 เขายิงประตูแรกในฐานะนักฟุตบอลอาชีพในชัยชนะ 5–1 ของสโมสรเหนือ ซอลฟอร์ดซิตี ในคาราบาวคัพ เมื่อวันที่ 9 สิงหาคม
เกียรติประวัติ.
โบลตันวอนเดอเรอส์
ลิเวอร์พูล
รางวัลส่วนตัว
เยฟธาห์

เยฟธาห์ (, "Yīftāḥ") ปรากฏในหนังสือผู้วินิจฉัยในฐานะผู้วินิจฉัยที่เป็นหัวหน้าของอิสราเอลเป็นเวลา 6 ปี (ผู้วินิจฉัย 12:7) หนังสือผู้วินิจฉับระบุว่าเยฟธาห์อาศัยอยู่ในกิเลอาด บิดาของเยฟธาห์ก็ชื่อกิเลอาด ส่วนมารดาของเยฟธาห์เป็นหญิงโสเภณี ซึ่งอาจบ่งบอกว่าบิดาที่แท้จริงของเยฟธาห์อาจะเป็นชายคนใดคนหนึ่งในพื้นที่นั้น เยฟธาห์นำชาวอิสราเอลในยุทธการที่รบกับชาวอัมโมน เยฟธาห์ได้บนไว้ว่าหากตนชนะชาวอัมโมน จะถวายคนใดหรือสิ่งใดก็ตามที่ออกจากประตูบ้านของเขามาต้อนรับเขาเป็นคนแรกให้เป็นเครื่องบูชาเผาทั้งตัวแด่พระยาห์เวห์ เมื่อบุตรหญิงของเยฟธาห์ออกมาจากประตูบ้านเพื่อต้อนรับเยฟธาห์เป็๋นคนแรก เยฟธาห์ก็รู้สึกเสียใจทันทีที่คำบนได้ผูกมัดให้เขาให้ต้องสังเวยบุตรหญิงของตนเองแด่พระเจ้า แต่เยฟธาห์ก็ปฏิบัติตามที่บนไว้
ตามธรรมเนียมแล้ว เยฟธาห์ถือเป็นหนึ่งในผู้วินิจฉัยหลักเพราะความยาวของเรื่องราวในคัมภีร์ไบเบิลที่กล่าวถึงเขา แต่เรื่องราวของเยฟธาห์มีมีลักษณะร่วมกับผู้วินิจฉัยคนรอง ๆ ด้วย อย่างเช่นการดำรงตำแหน่งผู้วินิจฉัยเพียงระยะเวลาสั้น ๆ เพียง 6 ปี
อิบซาน

อิบซาน ("ʾIḇṣān"; ; , มีความหมายว่า "มีชื่อเสียง") ปรากฏในหนังสือฮีบรูในฐานะผู้วินิจฉัยคนที่ 9 ของชาวอิสราเอล
ประวัติ.
มีการกล่าวถึงอิบซานเพียงเล็กน้อยดังนี้: 
<templatestyles src="แม่แบบ:คำพูด/style.css" /><poem>8อิบซานแห่งเบธเลเฮมได้วินิจฉัยอิสราเอลต่อจากเยฟธาห์
9 ท่านมีบุตรชาย 30 คน และบุตรหญิง 30 คน สำหรับบุตรหญิงนั้น ท่านให้แต่งงานกับคนนอกเผ่าของท่าน และท่านนำบุตรหญิง 30 คนของคนนอกเผ่า มาให้แก่บุตรชายของท่าน ท่านวินิจฉัยอิสราเอลอยู่ 7 ปี
10 แล้วอิบซานก็สิ้นชีวิตและถูกฝังไว้ที่เบธเลเฮม</poem>
นักวิชาการหลายคนเชื่อว่าเบธเลเฮมที่กล่าวถึงในความนี้เป็นเบธเลเฮมในอาณาเขตของเผ่าเศบูลุนในกาลิลี (โยชูวา 19:15) มากกว่าเบธเลเฮมในอาณาเขตของเผ่ายูดาห์ที่มีชื่อเสียงมากกว่า
เอโลน

เอโลน ("ʼĒlōn", "ต้นโอ๊ก") เป็นผู้วินิจฉัยของชาวอิสราเอลโบราณตามที่ระบุในหนังสือผู้วินิจฉัยของคัมภีร์ไบเบิล
เอโลนปรากฏในผู้วินิจฉัย 12:11–12 เป็นสมาชิกของเผ่าเศบูลุนผู้ทำหน้าที่วินิจฉัยอิสราเอลเป็นเวลา 10 ปี เอโลนสืบทอดตำแหน่งจากอิบซานแล้วอับโดนก็มาสืบทอดตำแหน่งต่อจากเอโลน เอโลนร่วมด้วยโทลา, ยาอีร์, อิบซาน และอับโดนเป็นผู้วินิจฉัยที่ถูกกล่าวถึงเพียงสั้น ๆ
ราจา ซาริต โซเฟียะฮ์

สมเด็จพระราชินีซาริต โซเฟียะฮ์ บินตี อัลมาร์ฮุม ซุลตัน อิดริซ ชะฮ์ ราจาเปอร์ไมซูรีอากง  เสด็จพระราชสมภพเมื่อวันที่ 14 สิงหาคม พ.ศ. 2502 ทรงเป็นราจาเปอร์ไมซูรีอากง (สมเด็จพระราชินี) แห่งมาเลเซียพระองค์ปัจจุบัน และเปอร์ไมซูรี (พระมเหสี) แห่งรัฐยะโฮร์
พระราชประวัติ.
พระชนม์ชีพช่วงต้น.
พระองค์เสด็จพระราชสมภพเมื่อวันที่ 14 สิงหาคม ค.ศ. 1959 ณ โรงพยาบาล Batu Gajah รัฐเประ ทรงเป็นพระราชธิดาพระองค์รองใน สุลต่าน อิดริส อัล-มูตาวัคคิล อัลลาลาฮ์ ชาห์ที่ 2 แห่งรัฐเประ และ 
การศึกษา.
พระองค์ทรงสำเร็จการศึกษาในระดับปริญญา หลักสูตรศิลปศาสตรบัณฑิต สาขาจีนวิทยา จาก มหาวิทยาลัยออกซ์ฟอร์ด ในปี ค.ศ. 1983 และศิลปศาสตรมหาบัณฑิต ในปี ค.ศ. 1986
อภิเษกสมรส.
ในวันที่ 22 กันยายน ค.ศ. 1982 ทรงอภิเษกสมรสกับ ตุนกูอิบราฮิม อิซมาอิล มกุฎราชกุมารแห่งรัฐยะโฮร์ (พระอิสริยยศในขณะนั้น) หลังการอภิเษกสมรส จึงทรงดำรงพระอิสริยยศเป็นมกุฎราชกุมารีแห่งรัฐยะโฮร์
หลังการสวรรคตของสมเด็จพระราชาธิบดีอิซกันดาร์ สุลต่านแห่งรัฐยะโฮร์ ในวันที่ 23 มกราคม ค.ศ. 2010 พระราชสวามีของพระองค์ได้ขึ้นครองราชย์เป็น สุลต่านแห่งรัฐยะโฮร์ พระองค์จึงทรงดำรงพระอิสริยยศเป็นพระชายาในสุลต่านแห่งรัฐยะโฮร์ และได้รับการสถาปนาเป็นประไหมสุหรี (สมเด็จพระราชินี) แห่งรัฐยะโฮร์ เมื่อวันที่ 23 มีนาคม ค.ศ. 2015
พระองค์ทรงมีพระราชโอรสและพระราชธิดาทั้งสิ้น 6 พระองค์ ดังนี้
สมเด็จพระราชินีแห่งมาเลเซีย.
หลังการขึ้นครองราชสมบัติของสุลต่านอิบราฮิม อิซมาอิล พระราชสวามี เป็น ยังดีเปอร์ตวนอากง หรือ สมเด็จพระราชาธิบดีแห่งมาเลเซีย พระองค์ที่ 17 เมื่อวันที่ 31 มกราคม ค.ศ. 2024 พระองค์ทรงดำรงพระอิสริยยศเป็น ราจาเปอร์ไมซูรีอากง หรือ สมเด็จพระราชินีแห่งมาเลเซีย
สโมสรฟุตบอลนิวคาสเซิลเจตส์

สโมสรฟุตบอลนิวคาสเซิลยูไนเต็ดเจตส์  หรือที่รู้จักกันทั่วไปในชื่อ นิวคาสเซิลเจตส์  เป็นสโมสรฟุตบอลอาชีพของออสเตรเลียที่ตั้งอยู่ในนิวคาสเซิล รัฐนิวเซาท์เวลส์ โดยแข่งในเอลีกที่เป็นการแข่งระดับสูงสุดของประเทศ ซึ่งอยู่ภายใต้ลิขสิทธิ์ของออสเตรเลียนโปรเฟสชันแนลลีกส์ (APL) (เดิมอยู่ภายใต้ลิขสิทธิ์ของฟุตบอลออสเตรเลีย) สโมสรแห่งนี้ก่อตั้งขึ้นใน ค.ศ. 2000 เมื่อได้เข้าร่วมเนชันแนลซอกเกอร์ลีก (NSL) และเป็นหนึ่งในสามสโมสรเนชันแนลซอกเกอร์ลีกในอดีตที่เข้าร่วมในการก่อตั้งเอลีก
นิวคาสเซิลเจตส์คว้าแชมป์เอลีกได้หนึ่งสมัย หลังจากชนะคู่แข่งอย่างสโมสรฟุตบอลเซ็นทรัลโคสต์แมริเนอส์ 1 ประตูต่อ 0 ในเอลีกแกรนด์ไฟนอล 2008 ด้วยชัยชนะในนาทีที่ 64 จากผู้เล่นดาวเด่นอย่างโจเอล กริฟฟิธส์ ซึ่งทำให้แฟน ๆ รู้สึกเหลือเชื่อ และใน ค.ศ. 2009 นิวคาสเซิลเจตส์ลงแข่งในเอเอฟซีแชมเปียนส์ลีกเป็นครั้งแรก โดยเข้าถึงรอบ 16 ทีมสุดท้าย ครั้นในเดือนพฤษภาคม ค.ศ. 2015 ทางสหพันธ์ฟุตบอลออสเตรเลียได้เพิกถอนใบอนุญาตของนิวคาสเซิลเจตส์หลังจากที่นาธาน ทิงก์เลอร์ ผู้เป็นเจ้าของ ได้ให้สโมสรเข้าสู่การบริหารโดยสมัครใจ กระทั่งสโมสรเอลีกใหม่ได้รับการก่อตั้งขึ้นสำหรับฤดูกาล 2015–2016 ภายใต้ชื่อและสีเดียวกัน
สโมสรนี้เล่นเกมเหย้าที่สนามกีฬาแมกดอนัลด์ โจนส์ โดยทีมเยาวชนในเครือแข่งในเอลีกเยาวชน และในการแข่งเนชันแนลพรีเมียร์ลีกส์นิวเซาท์เวลส์ ส่วนทีมหญิงแข่งในเอลีกหญิง ซึ่งการแข่งของทีมเยาวชนจะเล่นที่นัมเบอร์ทูสปอตส์กราวด์และวันเดอเรอส์โอวัล ส่วนทีมหญิงเล่นที่สนามกีฬาแมกดอนัลด์ โจนส์ และนัมเบอร์ทูสปอตส์กราวด์
ธนาคารยูไนเต็ด โอเวอร์ซีส์

ธนาคารยูไนเต็ด โอเวอร์ซีส์  มักรู้จักกันโดยย่อว่า UOB (ยูโอบี) เป็นธนาคารข้ามชาติสัญชาติสิงคโปร์ มีสำนักงานใหญ่ตั้งอยูที่ Raffles Place และมีสาขาส่วนใหญ่อยู่ในประเทศในภูมิคาคเอเชียตะวันออกเฉียงใต้ ยูโอบีเป็นหนึ่งในสามธนาคารหลักของประเทศสิงคโปร์ อีกสองธนาคาร ได้แก่ DBS Bank และ OCBC Bank
ก่อตั้งครั้งแรกเมื่อ ค.ศ. 1935 ภายใต้ชื่อว่า United Chinese Bank (UCB) โดยนักธุรกิจนามว่า Chew Teck Weng ธนาคารได้ก่อตั้งพร้อมกับกลุ่มนักธุรกิจที่ถือกำเนิดในประเทศจีน ณ อาคาร Bonham ใกล้กับ แม่น้ำสิงคโปร์ โดยเป็นธนาคารที่มีขนาดใหญ่อันดับสามของเอเชียตะวันออกเฉียงใต้เมื่อวัดจากขนาดของสินทรัพย์
การดำเนินกิจการในต่างประเทศ.
ยูโอบีมีสาขาและสำนักงานในภูมิภาคเอเชียแปซิฟิก อเมริกาเหนือ และยุโรปตะวันตก โดยการดำเนินการส่วนใหญ่อยู่ในประเทศเอเชียตะวันออกเฉียงใต้ ได้แก่ บรูไน มาเลเซีย อินโดนีเซีย เมียนมาร์ ฟิลิปปินส์ ไทย และ เวียดนาม
ผู้ถือหุ้น.
รายนามผู้ถือหุ้น 10 รายใหญ่ที่สุด ณ วันที่ 1 มีนาคม ค.ศ. 2017 มีดังต่อไปนี้ are:
"* Percentage is calculated based on the total number of issued ordinary shares, excluding treasury shares."
ธนาคารยูไนเต็ด โอเวอร์ซีส์ (ไทย).
ธนาคารยูโอบี (UOB Bank) หรือชื่อเต็มคือ ธนาคารยูไนเต็ด โอเวอร์ซีส์ (ไทย) จำกัด (มหาชน) เกิดจากการควบรวมกิจการของธนาคารเอเชีย และธนาคารยูโอบีรัตนสินเมื่อวันที่ 28 พฤศจิกายน พ.ศ. 2548 เข้าด้วยกันโดยมีผู้ถือหุ้นรายใหญ่ก็คือกลุ่มบริษัทแม่จากต่างประเทศ กลุ่มยูโอบีสิงคโปร์ หรือ United Oversea Bank (Pte.) : (ธนาคารยูไนเต็ด โอเวอร์ซีส์ พีทีอี ของประเทศสิงคโปร์) 
ในปี พ.ศ. 2564 ธนาคารยูโอบีมีลำดับชั้นสินทรัพย์รวมของธนาคารพาณิชย์ในประเทศไทยที่ใหญ่เป็นอันดับที่ 7 โดยมีสินทรัพย์รวม 725,407 ล้านบาท และธนาคารมีสาขาทั่วประเทศไทย 150 สาขา
เมื่อวันที่ 14 มกราคม พ.ศ. 2565 ซิตี้แบงก์ประเทศไทยประกาศผลการยื่นซองประมูลธุรกิจลูกค้ารายย่อยส่วนบริหารสินเชื่อส่วนบุคคลและบัตรเครดิต โดยทางธนาคารฯประกาศว่า ธนาคารยูโอบี คือผู้ชนะในการซื้อกิจการส่วนธนาคารกลุ่มลูกค้ารายย่อย ส่วนบริการสินเชื่อส่วนบุคคลและบัตรเครดิตทั้งหมดจาก ธนาคารซิตี้แบงก์ เอ็น.เอ. สาขากรุงเทพฯ (ไทย) โดยการรับช่วงโอนลูกค้าของสองธนาคารได้ดำเนินการเสร็จสิ้นทั้งหมดเมื่อวันที่ 21 เมษายน พ.ศ. 2567
ในเดือนมิถุนายน พ.ศ. 2565 ธนาคารยูโอบีประเทศไทยได้ย้ายสำนักงานใหญ่จากตึกหุ่นยนต์ ถนนสาทร มายังอาคารยูโอบี พลาซา กรุงเทพ ริมถนนสุขุมวิท ใกล้รถไฟฟ้าบีทีเอส สถานีพร้อมพงษ์ โดยตึกดังกล่าวสร้างบนพื้นที่เดิมของอาคารโชคชัย อินเตอร์เนชั่นแนล ซึ่งอาคารดังกล่าวเคยเป็นที่ตั้งของสำนักงานใหญ่ธนาคารแหลมทอง ปีต่อมายูโอบีได้เข้าร่วมเป็นผู้สนับสนุนโถงกิจกรรมอเนกประสงค์ภายในโครงการเอ็มสเฟียร์ ในชื่อ "ยูโอบีไลฟ์" โดยธนาคารจะถือสิทธิ์ในการใช้ชื่อดังกล่าวเป็นระยะเวลา 5 ปี
กาอัล

กาอัล  เป็นบุคคลในคัมภีร์ไบเบิล ปรากฏในบทที่ 9 ของหนังสือผู้วินิจฉัยของคัมภีร์ฮีบรู เป็นบุตรชายของเอเบดหรือเป็นบุตรชายของทาสคนหนึ่ง เรื่องราวเกี่ยวกับกาอัลมีเล่าในผู้วินิจฉัย 9:26 --41
กาอัลเข้ายึดเมืองเชเคมและอวดเศบุลเจ้าเมืองเชเคมว่าตนสามารถเอาชนะอาบีเมเลคได้ เศบุลลอบเตือนอาบีเมเลคถึงแผนการของกาอัลและเสนอแผนการที่เอาชนะกาอัล อาบีเมเลคเอาชนะกาอัลได้ กาอัลต้องล่าถอยกลับไปยังประตูเมืองเชเคม เศบุลจึงขับไล่กาอัลและญาติ ๆ ออกจากเมืองเชเคม กาอัลไม่ถูกกล่าวถึงในคัมภีร์ไบเบิลอีกหลังจากนั้น
เศบุล

เศบุล ("Zəḇul ") เป็นบุคคลในคัมภีร์ไบเบิล ปรากฏในบทที่ 9 ของหนังสือผู้วินิจฉัยของคัมภีร์ฮีบรู เศบุลเป็นเจ้าหน้าที่คนหนึ่งของอาบีเมเลค และเป็นเจ้าเมือง (หรือ "แม่ทัพ") ของเมืองเชเคม เศบุลมีบทบาทสำคัญในช่วงการก่อกบฏและความพ่ายแพ้ของกาอัล โดยเศบุลเป็นผู้ลอบส่งผู้ส่งสารไปหาอาบีมาเลคและเตือนถึงเรื่องสถานการณ์ที่กาอัลกำลังก่อกบฏ
แบร์รี เว็บบ์อธิบายว่าเศบุลเป็นเพื่อนผู้ซื่อสัตย์ของอาบีเมเลค และเป็น "นักยุทธวิธีผู้ชาญฉลาด"
ในบทเพลงออราทอริโอ "เยฟธา" ของจอร์จ ฟริดริก แฮนเดิล ให้ภาพเศบุลว่าเป็นพี่น้องกับเยฟธาห์
อาบีเมเลค

อาบีเมเลค (ʼAvīméleḵ /ʼAvīmáleḵ "บิดาของเราเป็นกษัตริย์"/"บิดาของเราขึ้นครองราชย์") เป็นพระนามโดยทั่วไปที่ใช้เรียกกษัตริย์ของชาวชาวฟีลิสเตียทุกพระองค์ในคัมภีร์ฮีบรูตั้งแต่ยุคของอับราฮัมจนถึงกษัตริย์ดาวิด ในหนังสือผู้วินิจฉัย อาบีเมเลคบุตรกิเดโอนแห่งเผ่ามนัสเสห์อุปโลกน์ตนเป็นกษัตริย์แห่งเชเคมหลังการเสียชีวิตของบิดา
ศัพทมูล.
ชื่อหรือตำแหน่ง "อาบีเมเลค" ประกอบด้วยคำภาษาฮีบรูที่มีความหมายว่า "บิดา" และ "กษัตริย์" และอาจตีความหมายได้หลากหลาย ได้แก่ "บิดา-กษัตริย์", "บิดาของเราเป็นกษัตริย์" หรือ "บิดาแห่งกษัตริย์" ในเบญจบรรณ ชื่อ"อาบีเมเลค"ใช้ชื่อตำแหน่งของเหล่ากษัตริย์ในดินแดนนคานาอัน
อาบีเมเลค (หนังสือผู้วินิจฉัย)

อาบีเมเลค ("’") เป็นกษัตริย์แห่งเชเคม และเป็นบุตรชายของผู้วินิจฉัยกิเดโอน พระนามของเอบีเมเลคอาจตีความความหมายได้ว่า "บิดาของเราเป็นกษัตริย์" เป็นการอ้างสิทธิ์ในการปกครองที่สืบทอดต่อมา พระองค์ได้รับการกล่าวถึงครั้งแรกในผู้วินิจฉัย 8:31 ในฐานะบุตรชายของกิเดโอนและภรรยาน้อยชาวเชเคม เรื่องราวในคัมภีร์ฮีบรูเกี่ยวกับการครองราชย์ของพระองค์มีบรรยายในบทที่ 9 ของหนังสือผู้วินิจฉัย ตามที่ระบุในคัมภีร์ฮีบรู อาบีเมเลคทรงเป็นผู้ปกครองที่ไร้คุณธรรมและทะเยอทะยาน ผู้ซึ่งมักจะทรงทำสงครามกับประชาชนของตนเอง
ว่าฉันแค่มีเธอ

ว่าฉันแค่มีเธอ (เกาหลี: ) เป็นละครโทรทัศน์เกาหลีใต้ นำแสดงโดยจัง นารา, ซน โฮ-จุน, โซ อี-ฮย็อน,ออกอากาศตอนแรกทางช่อง TV Chosun เมื่อวันที่ 30 ธันวาคม 2023 และออกอากาศทุกวันเสาร์และวันอาทิตย์ เวลา 21:10 น. (เวลามาตรฐานเกาหลี) นอกจากนี้ยังออกอากาศทางช่องทีวีเอ็นในบางประเทศในเอเชียตะวันออกเฉียงใต้ และพร้อมสำหรับการสตรีมบนWavveในเกาหลีใต้ และบนVikiและวิวในบางภูมิภาค
เรื่องย่อ.
ซีรีส์เรื่องนี้บอกเล่าเรื่องราวของผู้หญิงคนหนึ่งที่ไล่ตามความสำเร็จเนื่องจากวัยเด็กที่โชคร้ายของเธอ และพยายามหลบหนีจากความปรารถนาและความหลงใหลของเธอ
เป็นซีอีโอของแบรนด์เฟอร์นิเจอร์ในบ้านชื่อ Derêve
สามีของ ซอ แจ-ว็อน ซึ่งเป็นนักออกแบบอิสระและอาจารย์ด้านการออกแบบอุตสาหกรรม
เพื่อนร่วมชั้นโรงเรียนศิลปะของแจ-ว็อนและเป็นผู้ช่วยศาสตราจารย์ที่โรงเรียนศิลปะ
เพื่อนร่วมงานที่สนิทที่สุดและรู้จักกันมานานของแจ-ว็อนซึ่งเป็นหัวหน้าทีมออกแบบของ Derêve
พ่อเลี้ยงของ ซอ แจ-วอน 
อดีตเจ้าหน้าที่ตำรวจสืบสวนด้านคดีฆาตกรรมที่ปัจจุบันทำงานเป็นผู้ตรวจสอบเคสประกันภัย
การผลิต.
เดิมทีซีรีส์นี้มีชื่อว่า "Happy End" ("Haepiendeu") เเบค ซุน-ฮี ส่งบทภาพยนตร์เป็นครั้งแรกเพื่อเข้าร่วมการแข่งขันบทภาพยนตร์ทางโทรทัศน์ "Find shooting stars in the desert" ครั้งที่ 12 (사막의 별똥별 찾기 ; Samag-ui byeolttongbyeol chajgi) ซึ่งจัดโดยมูลนิธิส่งเสริมเนื้อหากระจายเสียง (BCPF) โดยได้รับรางวัลใหญ่ 20 ล้านวอน ได้รับไฟเขียวเป็นซีรีส์โดยบริษัทผู้ผลิต ของเกาหลีใต้ เมื่อเดือนกุมภาพันธ์ 2023
ประเทศเกาหลีใต้ในพาราลิมปิกฤดูร้อน 2024

ประเทศเกาหลีใต้ จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567
ยิงปืน.
ผลการแข่งขันดังนี้
ภาษาเซย์ลอน

ภาษาเซย์ลอน (Ceylon) เป็นภาษาโปรแกรมและชุดพัฒนาซอฟต์แวร์ ที่พัฒนาโดยบริษัทเรดแฮต ภาษานี้ถูกสร้างโดยมีพื้นฐานมาจากภาษาจาวา และทำงานบนเครื่องเสมือนจาวา นอกจากนี้ยังสามารถทำการคอมไพล์เป็นจาวาสคริปต์ได้อีกด้วย
โครงการชุดพัฒนาภาษาและซอฟต์แวร์นี้สร้างขึ้นโดยยืนพื้นจากความสำเร็จและความล้มเหลวที่พบในภาษาจาวาและชุดพัฒนาซอฟต์แวร์ Java SE แม้ว่าทางเรดแฮตจะปฏิเสธ แต่นักวิเคราะห์อุตสาหกรรมกล่าวว่าโครงการนี้มีจุดมุ่งหมายเพื่อฆ่าภาษาจาวา
ลักษณะของภาษา.
ภาษาเซย์ลอนสืบทอดลักษณะเฉพาะของภาษาจาวามาเกือบทั้งหมด ข้างล่างนี้คือตัวอย่างโปรแกรม Hello World ของภาษาเซย์ลอน
void hello {
 writeLine("Hello World!");
ฟุตบอลโลก 2026 รอบคัดเลือก โซนคอนคาแคฟ – รอบที่ 1

การแข่งขันฟุตบอลโลก 2026 รอบคัดเลือก โซนคอนคาแคฟ – รอบที่ 1 เป็นการแข่งขันฟุตบอลในทวีปอเมริกาเหนือ อเมริกากลาง และแคริบเบียน เพื่อคัดเลือกทีมฟุตบอลเข้าแข่งขันฟุตบอลโลก 2026 รอบคัดเลือก โซนคอนคาแคฟ – รอบที่ 2 สำหรับทีมชาติที่เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาเคฟ) ได้รับโควตาทั้งหมด 4 ทีม แข่งขันระหว่างวันที่ 22 - 26 มีนาคม พ.ศ. 2567
รูปแบบ.
สี่ทีมที่อยู่ในอันดับสี่อันดับสุดท้ายในรายชื่อทีมที่เข้าแข่งขันโนคอนคาแคฟ จะแข่งขันแบบเหย้าและเยือนสองขาเพียงสองทีม ผู้ชนะทั้งสองจะได้ผ่านเข้ารอบรอบที่สอง
การจับคู่.
การจัดวางอิงตามการจัดอันดับโลกทีมชายของฟีฟ่าของเดือนธันวาคม ค.ศ. 2023 (แสดงในวงเล็บ)
หมายเหตุ: ตัวหนา คือทีมที่ผ่านเข้ารอบรอบที่สอง
การจับคู่แข่งขันรอบแรกถูกกำหนดไว้ล่วงหน้าดังนี้:
ทีมอันดับต่ำกว่าจะเป็นเจ้าภาพในเลกแรก ในขณะที่ทีมอันดับสูงกว่าจะเป็นเจ้าภาพในเลกที่สอง
ดิอิมพอสซิเบิลแอร์

อิมพอสซิเบิล แอร์ (เกาหลี: )เป็นละครสตรีมมิงเกาหลีใต้ที่เขียนโดยชเว-วอน กำกับโดยมิน ยอน-ฮง และนำแสดงโดยอี แจ-อุก,อี จุน-ย็องและฮงซูจูมีกำหนดฉายทั่วโลกผ่านทางดิสนีย์+ในวันที่ 28 กุมภาพันธ์ 2024
เรื่องย่อ.
คัง อิน-ฮา (อี จุน-ย็อง) ผู้ที่ทิ้งชีวิตแห่งความยากจนไว้เบื้องหลังหลังจากรู้ว่าเขาเป็นลูกนอกสมรสของเจ้าของบริษัทในเครือ เมื่อถูกสมาชิกในครอบครัวใหม่รังเกียจ อินฮาจึงขอความช่วยเหลือจากเพื่อนสมัยเด็กของเขา ฮัน แท-โอ (อี แจ-อุก) เพื่อวางแผนที่จะเทคโอเวอร์บริษัท
ลูกชายที่มีพ่อเป็นฆาตกร เขามีบุคลิกเลือดเย็น
ลูกชายนอกกฎหมายของคังโอกรุป
ลูกสาวของคนทวงหนี้
แม่ของฮเยวอน
แม่ของแทโอ
การผลิต.
การถ่ายทำเริ่มขึ้นในปี 2023 งบประมาณของซีรีส์นี้ใช้เงินลงทุน 2 หมื่นล้านวอน
ฟุตบอลโลก 2026 รอบคัดเลือก โซนคอนคาแคฟ – รอบที่ 2

การแข่งขันฟุตบอลโลก 2026 รอบคัดเลือก โซนคอนคาแคฟ – รอบที่ 2 เป็นการแข่งขันฟุตบอลในในส่วนอเมริกาเหนือ อเมริกากลาง และแคริบเบียน เพื่อคัดเลือกทีมฟุตบอลเข้าแข่งขันฟุตบอลโลก 2026 รอบคัดเลือก โซนคอนคาแคฟ – รอบที่ 3 สำหรับทีมชาติที่เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาเคฟ) มีทีมที่แข่งขันในรอบนี้ทั้งหมด 30 ทีม แข่งขันระหว่างเดือนมิถุนายน ค.ศ. 2024 ถึง มิถุนายน ค.ศ. 2025
รูปแบบ.
เนื่องจากแคนาดา, เม็กซิโก และ สหรัฐ ผ่านเข้ารอบสุดท้ายของการแข่งขันในฐานะเจ้าภาพ พวกเขาจะไม่เข้าร่วมการแข่งขันรอบคัดเลือก โดยมี 30 ทีมเข้าร่วมแข่งขัน แบ่งเป็น ทีมที่อยู่ใน 28 อันดับแรกจากการจัดอันดับโลกของฟีฟ่าประจำเดือนพฤศจิกายน พ.ศ. 2566 และผู้ชนะรอบที่หนึ่ง 2 ทีม – จะถูกจับสลากแบ่งออกเป็น 6 กลุ่ม กลุ่มละ 5 ทีม และแต่ละทีมจะแข่งขันกันเองในกลุ่มกับแต่ละทีมเพียงหนึ่งครั้ง โดยมีสองนัดแข่งขันในบ้านและสองนัดไปเยือนนอกบ้าน ผู้ชนะและรองชนะเลิศจากแต่ละกลุ่มจะได้ผ่านเข้ารอบรอบที่สาม
ทีมที่เข้าร่วม.
การจับสลากจัดขึ้นเมื่อวันที่ 25 มกราคม พ.ศ. 2567 ที่ซูริก ประเทศสวิตเซอร์แลนด์ ทีมวางตามการจัดอันดับโลกทีมชายของฟีฟ่าประจำเดือนธันวาคม ค.ศ. 2023 (แสดงในวงเล็บ)
จาวาซี

javac (อ่านว่า "จาวาซี") เป็นคอมไพเลอร์ของภาษาจาวาตัวพื้นฐานที่สุด และรวมอยู่ในชุดพัฒนาจาวา (JDK) ของออราเคิล
คอมไพลเลอร์ javac ใช้เป็นรหัสต้นทางที่เป็นไปตามข้อกำหนดของภาษาจาวา (JLS) และสร้างรหัสไบต์ที่สอดคล้องกับข้อกำหนดเครื่องเสมือนจาวา (JVMS)
javac นั้นเขียนด้วยภาษาจาวา (เซลฟ์โฮสติง) และยังสามารถเรียก javac จากตัวโปรแกรม
บารมี ลิ้มวัฒนะ

บารมี ลิ้มวัฒนะ (4 มกราคม พ.ศ. 2539 –) เป็นนักฟุตบอลระดับอาชีพชาวไทย
ชีวิตส่วนตัว.
บารมีมีน้องชายชื่อ สรรเสริญ ลิ้มวัฒนะ ซึ่งเป็นนักฟุตบอลและทำหน้าที่ให้แก่สโมสรฟุตบอลแบงค็อก ยูไนเต็ด ในตำแหน่งกองกลาง
หมู่เกาะคุกในโอลิมปิกฤดูร้อน 2024

หมู่เกาะคุก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวติดต่อกันครั้งที่ 10 ของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
สลาลอม.
ผลการแข่งขันดังนี้
ปาเลสไตน์ในโอลิมปิกฤดูร้อน 2024

ปาเลสไตน์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ของประเทศในโอลิมปิกฤดูร้อนนับตั้งแต่เปิดตัวอย่างเป็นทางการในโอลิมปิกฤดูร้อน 1996
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ขี่ม้า.
ศิลปะการบังคับม้า.
ผลการแข่งขันดังนี้
ภาษาคริสตัล

ภาษาคริสตัล (Crystal) เป็น ภาษาโปรแกรมเชิงวัตถุสำหรับใช้งานทั่วไป ไวยากรณ์ได้รับอิทธิพลจากภาษารูบี การอนุมานชนิดข้อมูล ช่วยให้สามารถละการประกาศชนิดข้อมูลของตัวแปรได้ ภาษาคริสตัลพัฒนาและเผยแพร่เป็นซอฟต์แวร์เสรีและโอเพนซอร์สภายใต้สัญญาอนุญาตอะแพชี 2.0 
ประวัติความเป็นมา.
การพัฒนาภาษาคริสตัลเริ่มต้นในเดือนมิถุนายน 2011 โดยมุ่งเป้าไปที่ความสวยงามและประสิทธิภาพสูงซึ่งเป็นจุดเด่นของภาษารูบี และความเร็วในการประมวลผลที่รวดเร็ว ประสิทธิภาพ และ ความปลอดภัยของชนิดข้อมูล อันเป็นจุดเด่นของภาษาคอมไพเลอร์ เดิมเรียกว่า Joy แต่ไม่นานก็เปลี่ยนชื่อเป็นชื่อปัจจุบัน
เริ่มแรกคอมไพเลอร์ถูกเขียนด้วยภาษารูบี แต่ต่อมาถูกเขียนใหม่โดยภาษาคริสตัลเองในเดือนพฤศจิกายน 2013 เวอร์ชันแรกอย่างเป็นทางการ Crystal 0.1.0 เปิดตัวในเดือนมิถุนายน 2014 ภาษาคริสตัลเข้าไปอยู่ในดัชนี TIOBE ในเดือนกรกฎาคม 2016
ภาพรวม.
แม้ว่าไวยากรณ์ของภาษาคริสตัลจะได้รับอิทธิพลจากภาษารูบีแต่ลักษณะภาษาโปรแกรมพลวัต ของรูบีก็ได้ถูกละทิ้งออกไป และด้วยการใช้ LLVM ที่ส่วนหลัง ก็ทำให้สามารถสร้างรหัสเครื่อง ที่มีประสิทธิภาพได้ เมื่อเปรียบเทียบกับภาษาคอมไพเลอร์อื่นๆ การผสมผสานระหว่างการอนุมานชนิดข้อมูลขั้นสูงและชนิดยูเนียน ทำให้สามารถเขียนได้กระชับเหมือนอย่างภาษาสคริปต์ระดับสูง ภาษาคริสตัลมีการเก็บขยะ ตัวแบบการทำงานแบบภาวะพร้อมกันของภาษาคริสตัลยืนพื้นการประมวลผลตามลำดับสื่อสาร (CSP) ซึ่งเป็นการใช้งานช่องสัญญาณและไฟเบอร์ที่เบาเครื่องสำหรับการสื่อสารระหว่างไฟเบอร์ ซึ่งได้รับแรงบันดาลใจจากภาษาโก 
ตัวอย่าง.
Hello World.
ด้านล่างนี้เป็นตัวอย่างแบบง่ายที่สุดของ Hello World ในภาษาคริสตัล
puts "Hello World!"
สำหรับการเขียนโปรแกรมเชิงวัตถุในภาษาคริสตัลเขียนได้ดังนี้
class Greeter
 def initialize(@name : String)
 end
 def salute
 puts "Hello #{@name}!"
 end
end
g = Greeter.new("World")
g.salute
เซิร์ฟเวอร์ HTTP.
require "http/server"
server = HTTP::Server.new do |context|
 context.response.content_type = "text/plain"
 context.response.print "Hello World! The time is #{Time.now}"
end
server.bind_tcp("0.0.0.0", 8080)
puts "Listening on http://0.0.0.0:8080"
server.listen
เซิร์ฟเวอร์ TCP echo.
require "socket"
def handle_client(client)
 message = client.gets
 client.puts message
end
server = TCPServer.new("localhost", 1234)
while client = server.accept?
 spawn handle_client(client)
end
คริสตัล

คริสตัล (Crystal) อาจหมายถึง
ชื่อบุคคล.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ราชินีหย่าร้าง

ราชินีหย่าร้าง (เกาหลี: ) เป็นซีรีส์ทางโทรทัศน์ของเกาหลีใต้ที่เขียนโดยจอง ฮี-ซอนกำกับโดยพัก จิน-ซอกและนำแสดงโดยอี จี-อาและ คัง กี-ยอง ออกอากาศตอนแรกในวันที่ 31 มกราคม 2024 และออกอากาศทางช่องJTBCทุกวันพุธและพฤหัสบดี เวลา 20:50 น. (เวลามาตรฐานเกาหลี) นอกจากนี้ยังมีให้รับชมสตรีมมิ่งทาง TVINGในเกาหลีใต้ บน Kocowaในอเมริกา และบน Viuและ Vikiในบางภูมิภาค
เรื่องย่อ.
"ราชินีหย่าร้าง" เป็นเรื่องราววิธีแก้ปัญหาการลงโทษ 'คู่สมรสที่ไม่ดี' โดยนักแก้ปัญหาการหย่าร้างที่ดีที่สุดของเกาหลีเพื่อยุติการแต่งงานที่มีปัญหาของลูกค้า
ทนายความสาวที่เคยเป็นลูกสะใภ้ของตระกูลสำนักงานกฎหมายชื่อดัง แต่เธอถูกสามีทรยศและสูญเสียทุกอย่างไป
พาร์ทเนอร์ด้านธุรกิจของ คิมซารา
สามีเก่าของ คิมซาร่า เป็นซีอีโอของบริษัทสำนักงานกฎหมาย
รูธ

รูธ (#เปลี่ยนทาง) เป็นบุคคลในหนังสือนางรูธและเป็นที่มาของชื่อหนังสือ รูธเป็นหญิงชาวโมอับผู้แต่งงานกับมาห์โลนชาวอิสราเอล หลังการเสียชีวิตของสมาชิกผู้ชายทั้งหมดในครอบครัว (สามี พ่อสามี และพี่เขย) รูธอยู่ด้วยกับนาโอมีผู้เป็นแม่สามีและย้ายไปอยู่ที่ยูดาห์พร้อมกับนาโอมี รูธได้รับความรักและความคุ้มครองจากโบอาสญาติผู้มั่งคั่งของนาโอมีเพราะโบอาสเห็นว่ารูธเป็นหญิงที่มีจิตใจดี รูธเป็นย่าทวดของดาวิด
รูธเป็นผู้หญิงคนหนึ่งใน 5 คนที่ได้รับการกล่าวถึงในลำดับพงศ์ของพระเยซูซึ่งปรากฏในพระวรสารนักบุญมัทธิว ร่วมด้วบกับทามาร์, ราหับ, "ภรรยาของอุรียาห์" (บัทเชบา) และมารีย์
ลำดับพงศ์พันธุ์: เชื้อสายของดาวิดจากรูธ.
<table style="border-spacing: 0px; border-collapse: separate; ">
</table>
นาโอมี

นาโอมี (, ; #เปลี่ยนทาง) เป็นแม่สามีของรูธในหนังสือนางรูธของคัมภีร์ฮีบรู ศัพทมูลของชื่อนาโอมีนั้นไม่แน่ชัด แต่อาจมีความหมายว่า "ดี, น่ายินดี, น่ารัก, มีเสน่ห์"
พระเจ้าแฮรัลด์ที่ 2 แห่งเดนมาร์ก

พระเจ้าแฮรัลด์ที่ 2 แห่งเดนมาร์ก (ป. 996–998 – ป. 1018) เป็นพระมหากษัตริย์เดนมาร์กตั้งแต่ปี 1014 จนกระทั่งเสด็จสวรรคตประมาณปี 1018 พระองค์เป็นพระราชโอรสองค์เล็กของพระเจ้าสเวน ฟอร์กเบียร์ด และพระราชินีกุนฮิลด์แห่งเวนเดน และเป็นผู้สำเร็จราชการแทนพระองค์ในขณะที่พระราชบิดากำลังรบกับพระเจ้าแอเธลเรดที่ 2 แห่งอังกฤษ พระองค์สืบราชบัลลังก์เดนมาร์กในปี 1014 และครองบัลลังก์ในขณะที่พระเชษฐาของพระองค์คือเจ้าชายคนุตซึ่งเป็นกษัตริย์องค์ต่อมาพิชิตอังกฤษ หลังจากพระองค์เสด็จสวรรคตในปี 1018 เจ้าชายคนุตซึ่งเป็นพระเชษฐาก็ขึ้นสืบราชบัลลังก์ต่อมา
เคดีอี นีออน

เคดีอี นีออนเป็นการการแจกจ่ายลินุกซ์ ที่พัฒนาโดย KDE ตามการเผยแพร่แบบสนับสนุนระยะยาว (หรือ LTS) ของอูบุนตู มาพร้อมกับชุดคลังซอฟต์แวร์เพิ่มเติมที่ประกอบด้วยเวอร์ชันล่าสุดของสิ่งแวดล้อม/เฟรมเวิร์กเดสก์ท็อป Plasma 5, ชุดเครื่องมือ Qt 5 และซอฟต์แวร์ KDE อื่น ๆ ที่เข้ากันได้ ประกาศครั้งแรกในเดือนมิถุนายน พ.ศ. 2559 โดยโจนาธาน ริดเดลล์ ผู้ก่อตั้ง Kubuntu หลังจากที่เขาออกจาก Canonical Ltd. ได้รับการนำไปใช้โดยผู้ใช้ลินุกซ์จำนวนเพิ่มขึ้นอย่างต่อเนื่อง โดยปรากฏอยู่ใน 20 อันดับแรกเป็นประจำในตารางความนิยมของ DistroWatch.com
มีให้เลือกทั้งรุ่นเสถียรและรุ่นพัฒนา "User Edition" เป็นรุ่นเสถียรที่มีแพ็คเกจ KDE ล่าสุดที่ผ่านการประกันคุณภาพแล้ว ในขณะที่สาขา "การทดสอบ," "Unstable" และ "Developer Edition" ใช้แพ็คเกจ KDE รุ่นเบต้าล่าสุดและรุ่นกลางคืนที่ไม่เสถียร (ชุดสุดท้ายมาพร้อมกับไลบรารีการพัฒนา KDE และส่วนหัว)
วัดเขาไม้แดง

วัดเขาไม้แดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอศรีราชา จังหวัดชลบุรี ปัจจุบันมีพระครูวิสิฐธรรมโสภณ (หลวงพ่อสง่า ติกฺขวีโร) เป็นเจ้าอาวาส
วัดเขาไม้แดงตั้งวัดเมื่อวันที่ 6 สิงหาคม พ.ศ. 2513 ได้รับพระราชทานวิสุงคามสีมาเมื่อ พ.ศ. 2516 มีประวัติเริ่มต้นจากหลวงพ่อยงยุทธ อดีตเจ้าอาวาส ที่ท่านได้ธุดงค์มายังพื้นที่อันวิเวกแห่งนี้ในอดีต และเห็นว่าเหมาะควรที่จะใช้เป็นสถานที่ปฏิบัติธรรม จึงได้เริ่มการสร้างวัดขึ้น ก่อนที่หลวงพ่อยงยุทธ จะมรณภาพเมื่อ พ.ศ. 2545 ท่านได้สั่งให้มีการสร้างรูปหล่อในท่ายืนเดินธุดงค์ของท่าน 
อาคารเสนาสนะ ได้แก่ อุโบสถทรงจัตุรมุขหลังคาสีแดง ภายในประดิษฐานพระพุทธชินราชจำลอง ภายในมณฑปมีรูปหล่อหลวงพ่อพุฒ หลวงปู่ศุข เกสโร และกรมหลวงชุมพรเขตอุดมศักดิ์ ด้านใต้มณฑปนั้น หลวงพ่อพุฒ ได้สร้างเป็นถ้ำมหาอุด วัดยังมีพระบรมสารีริกธาตุและพระสถูปธรรมเจดีย์ ซึ่งสร้างจากอิฐพระไตรปิฏก
นางรูธ 1

นางรูธ 1  เป็นบทแรกของหนังสือนางรูธในคัมภีร์ฮีบรูของพันธสัญญาเดิมในคัมภีร์ไบเบิลของศาสนาคริสต์ ซึ่งเป็นส่วนหนึ่งของเคทูวีม ("ข้อเขียน") บทที่ 1 ของหนังสือนางรูธประกอบด้วยเรื่องราวที่เอลีเมเลคพ่อบิดาของรูธหนีการกันดารอาหารมาอาศัยที่โมอับและเสียชีวิตที่นั่น (นางรูธ 1:1-5), นาโอมีกลับไปบ้านและรูธได้ติดตามไปด้วย (นางรูธ 1:6-18) แล้วพวกเธอก็มาถึงเบธเลเฮม (นางรูธ 1:19-22)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 22 วรรค 
รูปแบบของต้นฉบับ.
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Aleppo Codex (ศตวรรษที่ 10) และ Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q104 (4QRutha; ราว 50 ปีก่อนคริสตกาล) ซึ่งมีวรรคที่หลงเหลือคือ 1–12 และ 4Q105 (4QRuthb; 30 ปีก่อนคริสตกาล- ค.ศ. 68) ซึ่งมีวรรคที่หลงเหลือคือ 1‑6, 12‑15, โดยมีความแตกต่างเพียงเล็กน้อยจาก Masoretic Text
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ต้นฉบับโบราณที่หลงเหลืออยู่ของเซปทัวจินต์ ได้แก่
There is also a translation into Koine Greek known as the Septuagint, made in the last few centuries BC. Extant ancient manuscripts of the Septuagint version include Codex Vaticanus (B; <math> \mathfrak{G}</math>B; ศตวรรษที่ 4) และ Codex Alexandrinus (A; <math> \mathfrak{G}</math>A; ศตวรรษที่ 5)
 "ในสมัยที่พวกผู้วินิจฉัยครอบครองอยู่นั้น เกิดกันดารอาหารขึ้นในแผ่นดิน มีชายคนหนึ่งเป็นชาวเมืองเบธเลเฮมในยูดาห์ ไปอาศัยอยู่ในดินแดนโมอับพร้อมกับภรรยาและบุตรชายสองคน"
"ชายคนนั้นชื่อเอลีเมเลค ภรรยาชื่อนาโอมี บุตรสองคนชื่อมาห์โลนและคิลิโอน เป็นชาวเอฟราธาห์จากเมืองเบธเลเฮมในยูดาห์ พวกเขาเดินทางเข้าไปในดินแดนโมอับและอาศัยอยู่ที่นั่น"
 "แต่เอลีเมเลค สามีของนางนาโอมีตาย ทิ้งนางไว้กับบุตรชายทั้งสอง"
 "บุตรชายสองคนนี้ แต่งงานกับหญิงชาวโมอับ คนหนึ่งชื่อว่าโอรปาห์ และอีกคนหนึ่งชื่อรูธ เขาทั้งหลายอยู่ที่นั่นประมาณสิบปี"
 "แล้วมาห์โลนและคิลิโอนก็ตาย เหลือแต่นาโอมีที่ต้องอยู่อย่างไม่มีสามีและบุตรชายทั้งสอง"
 "แล้วนางพร้อมกับบุตรสะใภ้ทั้งสอง ก็ลุกขึ้นเดินทางกลับจากดินแดนโมอับ เพราะว่าเมื่ออยู่ที่โมอับนั้น นางได้ยินว่า พระยาห์เวห์ได้ทรงเยี่ยมเยียนชนชาติของพระองค์ และประทานอาหารแก่เขาทั้งหลาย"
 "แต่รูธตอบว่า "ขอแม่อย่าวิงวอนให้ลูกจากแม่หรือเลิกตามแม่กลับไปเลย เพราะแม่จะไปไหนลูกจะไปด้วย และแม่จะอาศัยอยู่ที่ไหนลูกก็จะอยู่ที่นั่นด้วย ชนชาติของแม่จะเป็นชนชาติของลูก และพระเจ้าของแม่ก็จะเป็นพระเจ้าของลูก""
 "นาโอมีตอบเขาว่า "ขออย่าเรียกฉันว่านาโอมีเลย ขอเรียกฉันว่า มาราเถอะ เพราะว่าองค์ผู้ทรงมหิทธิฤทธิ์ได้ทรงทำให้ชีวิตฉันขมขื่นยิ่งนัก""
 "เมื่อฉันจากเมืองนี้ไป ฉันมีทุกอย่างครบบริบูรณ์ พระยาห์เวห์ทรงพาฉันกลับมาตัวเปล่า จะเรียกฉันว่านาโอมีทำไมเล่า? ในเมื่อพระยาห์เวห์ทรงให้ฉันทุกข์ใจ และองค์ผู้ทรงมหิทธิฤทธิ์ทรงให้ฉันต้องประสบเหตุร้ายเช่นนี้"
 "ดังนั้นนาโอมีพร้อมกับรูธบุตรสะใภ้ชาวโมอับก็กลับมาจากดินแดนโมอับ และเขาทั้งสองมายังเมืองเบธเลเฮมในต้นฤดูเกี่ยวข้าวบาร์เลย์"
กีฬาบอบสเลในโอลิมปิกเยาวชนฤดูหนาว

กีฬาบอบสเลในโอลิมปิกเยาวชน เป็นการแข่งขันบอบสเลนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2012 อยู่ภายใต้การกำกับของสหพันธ์บอบสเลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันบอบสเลประเภทเยาวชน
"นับรวมถึง โอลิมปิกเยาวชนฤดูหนาว 2020."
ประเทศที่เข้าร่วมแข่งขัน.
• = "ไม่ได้เข้าร่วมแข่งขันในกีฬา", × = "ไม่ได้เข้าร่วมการแข่งขันโอลิมปิกเยาวชน"
กีฬาสกีนอร์ดิกผสมในโอลิมปิกเยาวชนฤดูหนาว

กีฬาสกีนอร์ดิกผสมในโอลิมปิกเยาวชน เป็นการแข่งขันสกีนอร์ดิกผสมนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2012 อยู่ภายใต้การกำกับของสหพันธ์สกีนอร์ดิกผสมนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันสกีนอร์ดิกผสมประเภทเยาวชน
"นับรวมถึง โอลิมปิกเยาวชนฤดูหนาว 2020."
ประเทศที่เข้าร่วมแข่งขัน.
• = "ไม่ได้เข้าร่วมแข่งขันในกีฬา", × = "ไม่ได้เข้าร่วมการแข่งขันโอลิมปิกเยาวชน"
พูชิมแก

พูชิมแก   หรือ ชีจีมี  หรือ ช็อน หรืออาจแปลว่า แพนเค้กเกาหลี เป็นอาหารเกาหลีที่ที่ทำโดยการรวมส่วนผสมต่าง ๆ กับแป้งที่ละลายและส่วนผสมอื่น ๆ แล้วทอดให้แบนในน้ำมัน
ภาพรวม.
พูชิมแกมีอยู่หลายประเภทแตกต่างกันไปขึ้นอยู่กับภูมิภาค แต่ประเภทที่รู้จักกันทั่วไปในญี่ปุ่นจะบาง และกรอบนอกนุ่มใน กินพร้อมกับน้ำจิ้ม ที่ญี่ปุ่น ในร้านอาหารเกาหลีส่วนใหญ่จะมีเสิร์ฟพูชิมแก นอกจากนี้ยังมีผงพูชิมแกจำหน่ายในซูเปอร์มาร์เก็ต ทำให้เป็นอาหารเกาหลีที่คุ้นเคยดีในญี่ปุ่น
ในเกาหลี ผู้คนชอบกินพูชิมแกพร้อมกับการดื่มมักก็อลลี และยังมีธรรมเนียมการกินพูชิมแกในวันที่ฝนตกด้วย ว่ากันว่ามีที่มาจากการที่เสียงอบพูชิมแกคล้ายกับเสียงฝนที่ตกลงมา หรืออาจมาจากประเพณีที่มีการย่างพูชิมแกกินร่วมกับมักก็อลลีในวันที่ฝนตกซึ่งไม่สามารถทำการเกษตรได้ และก็ยังอาจเป็นไปได้ว่าเพราะเป็นอาหารยอดนิยมที่ทำง่าย ๆ จากของที่มีในบ้านจึงเหมาะจะทำกินในวันที่อากาศไม่ดีซึ่งไม่สามารถออกนอกบ้านได้ นอกจากนี้ยังเป็นอาหารจานสำคัญในพิธีกรรมอีกด้วย
พูชิมแก (ช็อน) ที่ใส่ต้นหอมเรียกว่า พาจ็อน  และถ้าใส่อาหารทะเลจะเรียกว่า แฮมุลพาจ็อน  พาจ็อนจากเขตทงแนเมืองปูซานเรียกว่า ทงแนพาจ็อน  เป็นที่รู้จักในฐานะอาหารแบบดั้งเดิมที่เป็นตัวแทนของเมืองปูซาน
ซินนามอน (แก้ความกำกวม)

ซินนามอน อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กีฬาสกีภูเขาในโอลิมปิกเยาวชนฤดูหนาว

กีฬาสกีภูเขาในโอลิมปิกเยาวชน เป็นการแข่งขันสกีภูเขานานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2012 อยู่ภายใต้การกำกับของสหพันธ์สกีภูเขานานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันสกีภูเขาประเภทเยาวชน
"นับรวมถึง โอลิมปิกเยาวชนฤดูหนาว 2020."
ประเทศที่เข้าร่วมแข่งขัน.
• = "ไม่ได้เข้าร่วมแข่งขันในกีฬา", × = "ไม่ได้เข้าร่วมการแข่งขันโอลิมปิกเยาวชน"
กีฬาสควอชในโอลิมปิกฤดูร้อน

กีฬาสควอชในโอลิมปิก ถูกบรรจุครั้งแรกในโอลิมปิกฤดูร้อน 2028 โดยจัดเป็นประเภทชนิดกีฬาตัวเลือก ก่อนหน้านี้สควอชถูกปฏิเสธจากกีฬาโอลิมปิกสี่ครั้งติดต่อกัน
มีความตั้งใจที่จะเสนอกีฬาสควอชเพื่อจัดแข่งขันในโอลิมปิกฤดูร้อน 2032
ภูมิหลัง.
สควอชเป็นชนิดกีฬาหลักในการแข่งขันกีฬาหลากหลายประเภท เช่น เอเชียนเกมส์, กีฬาเครือจักรภพ และเวิลด์เกมส์ ได้รับการยอมรับให้เป็นกีฬาสาธิตในโอลิมปิกเยาวชนฤดูร้อน 2018
เกร็ก แอบบอต

เกรกอรี เวย์น แอบบอต (เกิด 13 พฤศจิกายน 1957) เป็นนักการเมือง ทนายความ และนักกฎหมายชาวอเมริกัน ซึ่งดำรงตำแหน่งผู้ว่าการรัฐเท็กซัสคนที่ 48 นับตั้งแต่ปี 2015 เป็นสมาชิกพรรครีพับลิกัน เขาดำรงตำแหน่งอัยการสูงสุดรัฐเท็กซัสคนที่ 50 ตั้งแต่ปี 2002 ถึง 2015 และเป็นผู้พิพากษาของศาลฎีการัฐเท็กซัสตั้งแต่ปี 1996 ถึง 2001
ประวัติ การศึกษา และอาชีพนักกฎหมาย.
แอบบอตเกิดเมื่อวันที่ 13 พฤศจิกายน 1957 ที่วิชิตาฟอลส์ รัฐเท็กซัส เขามีเชื้อสายอังกฤษ ดอริส เลคริสเตีย แจ็คส์ แอบบอต แม่ของเขาเป็นแม่บ้าน ส่วนแคลวิน ร็อดเจอร์ แอบบอต พ่อของเขาเป็นนายหน้าค้าหุ้นและตัวแทนประกันภัย เมื่อเขาอายุได้ 6 ขวบ พวกเขาย้ายไปลองวิว ครอบครัวอาศัยอยู่ที่นั่นเป็นเวลา 6 ปี เมื่อเขาอายุ 12 ปี ครอบครัวแอบบอตย้ายไปที่ดันแคนวิลล์ ในปีที่สองในโรงเรียนมัธยม พ่อของเขาเสียชีวิตด้วยอาการหัวใจวาย แม่ของเขาไปทำงานในสำนักงานอสังหาริมทรัพย์
ชีวิตส่วนตัว.
แอบบอตเป็นชาวโรมันคาทอลิก แต่งงานกับเซซิเลีย ฟาเลน แอบบอต หลานสาวของผู้อพยพชาวเม็กซิกัน ทั้งคู่แต่งงานกันที่แซนแอนโทนีโอในปี 1981 เมื่อเขาได้รับเลือกให้เป็นผู้ว่าการรัฐเท็กซัสทำให้เธอเป็นผู้หญิงลาตินคนแรกที่ได้เป็นสุภาพสตรีหมายเลขหนึ่งของเท็กซัสนับตั้งแต่เท็กซัสเข้าร่วมสหภาพ พวกเขามีลูกสาวบุญธรรม 1 คนชื่อ ออเดรย์
สโมสรฟุตบอลซอกเดียนาจีซแซก

ซอกเดียนาจีซแซก  เดิมชื่อ ซอกเดียนา เป็นสโมสรฟุตบอลอาชีพอุซเบกิสถานซึ่งตั้งอยู่ในนครจีซแซก โดยแข่งในอุซเบกิสถานซูเปอร์ลีก
สโมสรฟุตบอลซอกเดียนาจีซแซกก่อตั้งขึ้นใน ค.ศ. 1970 และตั้งชื่อตามพื้นที่ประวัติศาสตร์โบราณของซอกเดีย ในสมัยโซเวียต สโมสรนี้มีส่วนร่วมในลีกเซคันด์และเฟิสต์ของการแข่งชิงแชมป์สหภาพสาธารณรัฐสังคมนิยมโซเวียตเป็นหลัก โดยใน ค.ศ. 1979 ทีมนี้ได้กลายเป็นผู้ชนะโซน "เอเชียกลาง" ของเซคันด์ลีกของสหภาพสาธารณรัฐสังคมนิยมโซเวียต ในการจับสลากนัดแรกของอุซเบกิสถานไฮเออร์ลีกเมื่อ ค.ศ. 1992 ซอกเดียนาคว้าเหรียญทองแดงของลีกนี้ได้อย่างน่าตื่นเต้น ซึ่งเป็นความสำเร็จที่ยังคงสูงที่สุดในประวัติศาสตร์ของพวกเขา นอกจากนี้ พวกเขายังเป็นผู้ชนะสามสมัยของอุซเบกิสถานเฟิสต์ลีก (ปัจจุบันเรียกว่าอุซเบกิสถานโปรลีก) และเคยได้รับเหรียญเงินในลีกดังกล่าวหนึ่งสมัย รวมถึงยังเป็นผู้ชนะอุซเบกิสถานลีกคัพสองสมัยเช่นกัน
สนามกีฬา.
สนามกีฬาของทีมซอกเดียนาคือสนามกีฬาจีซแซกสร้างขึ้นใน ค.ศ. 1970 ด้วยความจุ 9,000 ที่นั่ง โดยใน ค.ศ. 2012 สนามกีฬาดังกล่าวได้ถูกปิดเพื่อสร้างใหม่ ซึ่งในฤดูกาล 2013–2014 ทีมซอกเดียนาได้ลงแข่งนัดเหย้าที่"สนามกีฬาซามิน" และงานก่อสร้าง"สนามกีฬามาร์กาซี"ที่ได้รับการปรับปรุงใหม่แล้วเสร็จใน ค.ศ. 2015 สนามกีฬาแห่งนี้เปลี่ยนชื่อเป็นสปอร์ตคอมเพลกซ์"ซอกเดียนา"และจุผู้ชมได้ 11,650 คน โดยเมื่อวันที่ 26 มิถุนายน ค.ศ. 2015 สนามกีฬาดังกล่าวได้เปิดอย่างเป็นทางการด้วยการแข่งลีกระหว่างซอกเดียนากับโกกอน 1912 ซึ่งซอกเดียนาได้รับชัยชนะด้วยการชนะ 2 ประตูต่อ 1
ฟุตบอลหญิง.
สโมสรนี้ยังดำเนินการทีมฟุตบอลหญิง โดยเรียกในชื่อซอกเดียนาจีซแซกเช่นกัน และได้เข้าร่วมในการแข่งเอเอฟซีวีเมนส์คลับแชมเปียนชิป 2022
สายการบินหลักของสหรัฐอเมริกา

กระทรวงคมนาคมสหรัฐได้นิยามคำว่า สายการบินหลัก หรือ ผู้ให้บริการสายการบินรายใหญ่ ว่าเป็นสายการบินที่มีฐานการบินอยู่ในสหรัฐอเมริกา ซึ่งมีรายได้มากกว่า 1 พันล้านดอลลาร์สหรัฐในระหว่างปีงบประมาณ โดยจะจัดกลุ่มเป็น "กลุ่มที่ 3"
รายชื่อสายการบินหลักของสหรัฐ.
ระหว่างปีงบประมาณ 2023 มี 20 สายการบินที่มีคุณสมบัติเป็นสายการบินในกลุ่มที่ 3 หรือสายกาารบินหลักของสหรัฐอเมริกา
สายการบินโดยสารหลัก.
(*) - สายการบินที่ถูกจัดเป็นสายการบิน "บิ๊ก 4" ของสหรัฐ
การเลือกตั้งสหพันธรัฐในแคนาดา พ.ศ. 2564

การเลือกตั้งสหพันธรัฐในแคนาดา พ.ศ. 2564 จัดขึ้นเมื่อวันที่ 20 ตุลาคม พ.ศ. 2564 การเลือกตั้งครั้งนี้เป็นการเลือกตั้งสหพันธรัฐครั้งที่ 44 เพื่อเลือกสมาชิกสภาสามัญชน จำนวนทั้งหมด 338 ที่นั่ง เป็นการเลือกตั้งก่อนกำหนดเนื่องจากนายกรัฐมนตรียุบสภาและคาดหวังจะจัดตั้งรัฐบาลเสียงข้างมากพรรคเดียว 
ผลการเลือกตั้งเป็นชัยชนะติดต่อกันครั้งที่ 3 ของพรรคเสรีนิยม แต่ไม่ได้รับเสียงข้างมากในสภาเช่นเดิม ซึ่งได้ที่นั่งมากที่สุด 160 ที่นั่ง ส่วนพรรคค้านหลักอย่างพรรคอนุรักษนิยมได้รับที่นั่ง 119 ที่นั่งและยังคงรักษาการเป็นพรรคฝ่ายค้านหลักอย่างเป็นทางการไว้ได้ อันดับที่สามเป็นพรรคบล็อกเกเบกัว (Bloc Québécois) (พรรคที่สนับสนุนการแยกเอกราชของรัฐเกแบ็ก) ไดัรับที่นั่งเพิ่มขึ้นเป็น 32 ที่นั่ง อันดับที่สี่เป็นพรรคประชาธิปไตยใหม่ ไดัรับที่นั่ง 25 ที่นั่ง และ พรรคกรีน ได้รับที่นั่ง 2 ที่นั่ง 
หลังการเลือกตั้งในเดือนมีนาคม พ.ศ. 2565 พรรคเสรีนิยม และ พรรคประชาธิปไตยใหม่ ลงนามข้อตกลงในการสนับสนุนและเชื่อมั่นในรัฐบาลพรรคเสรีนิยม ไปจนถึงพ.ศ. 2568
โอมารี ฟอร์สัน

โอมารี ฟอร์สัน (เกิด 20 กรกฎาคม 2004) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางตัวรุกและปีก ให้กับเอซี มอนซาในอิตาลี เมื่อสัญญาของเขากับแมนเชสเตอร์ยูไนเต็ดสิ้นสุดลงในเดือนมิถุนายน 2024
ชีวิตในวัยเด็ก.
ฟอร์สันเกิดที่แฮมเมอร์สมิธ ลอนดอน เขามีพ่อแม่เป็นชาวกานา
ระดับสโมสร.
แมนเชสเตอร์ยูไนเต็ด.
ฟอร์สันเริ่มต้นอาชีพของเขากับทีมเยาวชนของเวสต์แฮมยูไนเต็ดและทอตนัมฮอตสเปอร์ ก่อนจะย้ายมาอยู่กับแมนเชสเตอร์ยูไนเต็ดในเดือนมกราคม 2019 ฟอร์สันตัดสินใจอยู่ต่อกับแมนเชสเตอร์ยูไนเต็ดต่อไปโดยเซ็นสัญญาในปี 2020 แม้จะได้รับความสนใจจากอาร์เซนอล ในปีเดียวกัน เขาได้รับการผลักดันขึ้นสู่ทีมรุ่นอายุไม่เกิน 18 ปี ในวัย 16 ปี และในเดือนสิงหาคม 2021 เขาได้เซ็นสัญญาอาชีพฉบับแรกกับสโมสร
ก่อนเปิดฤดูกาล 2023–24 ฟอร์สันได้รับการเรียกตัวขึ้นสู่ทีมชุดใหญ่ของแมนเชสเตอร์ยูไนเต็ดในช่วงปรีซีซั่น โดยเดินทางไปที่ออสโล ประเทศนอร์เวย์ และลงเล่นในเกมกระชับมิตรที่เอาชนะลีดส์ยูไนเต็ด 2–0 ฟอร์สันลงเล่นในตำแหน่งปีกซ้ายในครึ่งแรกของเกม และสร้างความอันตรายต่อผู้เล่นฝ่ายตรงข้ามอยู่เสมอด้วยทักษะการจู่โจมที่เฉียบคมจนได้รับฉายาว่า "ภัยคุกคามที่คงเส้นคงวา" เขามีชื่ออยู่ในทัวร์สหรัฐอเมริกาของแมนเชสเตอร์ยูไนเต็ด และมีชื่อเป็นตัวจริงในเกมกระชับมิตรกับโบรุสซีอาดอร์ทมุนด์ เขาถูกเอริก เติน ฮัคถอดออกหลังจากผ่านไปเพียง 37 นาที หลังจากมีปากเสียงกับคาริม อเดเยมี ปีกของดอร์ทมุนด์ ซึ่งทั้งคู่ได้รับใบเหลือง หลังการแข่งขัน เติน ฮัคอธิบายว่าหากการแข่งขันมีวีเออาร์ฟอร์สันอาจถูกไล่ออก และเขาใช้เวลาอธิบายการตัดสินใจของเขาให้ผู้เล่นฟังหลังการเปลี่ยนตัว
เขาประเดิมสนามให้กับทีมชุดใหญ่ในเกมที่บุกชนะวีแกนแอทเลติก 2–0 ในเอฟเอคัพ ฤดูกาล 2023–24 เขาประเดิมสนามในพรีเมียร์ลีกโดยเป็นตัวสำรองในเกมเยือนที่ชนะวุลเวอร์แฮมป์ตันวอนเดอเรอส์ 4–3 ซึ่งเขาส่งบอลให้ค็อบบี ไมนูยิงประตูชัยในช่วงท้ายเกม สัญญาของเขาสิ้นสุดลงในช่วงจบฤดูกาล สโมสรได้เก็บฟอร์สันไว้ในทีมสำหรับฤดูกาล 2024–25 และเสนอสัญญาฉบับใหม่ให้เขา
มอนซา.
ในวันที่ 11 มิถุนายน 2024 ก่อนที่สัญญาของเขากับแมนเชสเตอร์ยูไนเต็ดจะหมดลง ฟอร์สันได้ตกลงเซ็นสัญญากับมอนซา ทีมในเซเรียอาเป็นเวลา 4 ปี โดยสัญญาจะสิ้นสุดลงในวันที่ 30 มิถุนายน 2028
พาวเวอร์เชลล์

พาวเวอร์เชลล์ (PowerShell) เป็นโปรแกรมทำงานอัตโนมัติและกำหนดการตั้งค่าจากไมโครซอฟท์ ซึ่งประกอบด้วยเชลล์บรรทัดคำสั่ง และภาษาสคริปต์ ที่เกี่ยวข้อง เริ่มแรกเป็นส่วนประกอบของ Windows เท่านั้นหรือที่เรียกว่า Windows PowerShell มันถูกแปลงเป็นซอฟต์แวร์โอเพนซอร์สที่ข้ามแพลตฟอร์ม เมื่อวันที่ 18 สิงหาคม 2016 ด้วยการเปิดตัว PowerShell Core อดีตถูกสร้างขึ้นด้วย .NET Framework แต่ปัจจุบันด้วย.NET (เดิมคือ .NET Core)
พาวเวอร์เชลล์มาพร้อมกับ Windows เวอร์ชัน ที่ยังคงรองรับทั้งหมดในปัจจุบัน (และก็รองรับแพลตฟอร์มอื่นด้วยที่ได้ติดตั้งมาล่วงหน้าและต้องใช้สคริปต์ติดตั้ง เช่น ลินุกซ์) และตั้งแต่ Windows 10 build 14971 พาวเวอร์เชลล์ก็ได้แทนที่ Command Prompt (cmd.exe) และกลายเป็น เชลล์คำสั่งปริยายสำหรับไฟล์เอ็กซ์พลอเรอร์
ผมชื่อโรกีวาน

ผมชื่อโรกีวาน (เกาหลี: ) เป็นภาพยนตร์ดราม่าของเกาหลีใต้ที่เขียนบทและกำกับโดยคิม ฮีจิน และนำแสดงโดยซง จุง-กี,ชเว ซึง-ฮุน,โจ ฮัน-ชอลอิงจากนวนิยาย I Met Loh Kiwanโดยผู้เขียนโช แฮ-จินซึ่งตีพิมพ์ในปี 2019 บอกเล่าเรื่องราวของผู้แปรพักตร์ชาวเกาหลีเหนือที่เดินทางเพียงลำพังไปยังเบลเยียมเพื่อลี้ภัย มีกำหนดฉายทางเน็ตฟลิกซ์ทั่วโลกในวันที่ 1 มีนาคม 2024
เรื่องย่อ.
ภาพยนตร์เรื่องนี้เกี่ยวกับ โร กีวาน (ซง จุง-กี) ผู้แปรพักตร์ชาวเกาหลีเหนือที่พยายามอย่างยิ่งยวดที่จะได้รับการอนุมัติให้เป็นผู้ลี้ภัยในเบลเยียม และ มารี (ชเว ซึง-ฮุน) ชาวเกาหลีเชื้อสายเบลเยียมซึ่งเป็นอดีตนักกีฬายิงปืนที่สูญเสียความตั้งใจที่จะมีชีวิตอยู่
แม่ของกีวาน
พ่อของมารี
แม่ของมารี
คนเชื้อสายเกาหลี-จีนที่กีวานพบที่โรงงานในเบลเยียม
ลุงของกีวาน
การผลิต.
เมื่อวันที่ 8 กุมภาพันธ์ 2023 เน็ตฟลิกซ์ยืนยันการผลิตภาพยนตร์เรื่องนี้โดยคัดเลือกนักแสดงจาก ซง จุง-กี,ชเว ซึง-ฮุน,โจ ฮัน-ชอล
เมื่อวันที่ 24 กุมภาพันธ์ 2023 ซง จุง-กี โพสต์ภาพแสดงการเริ่มต้นถ่ายทำในประเทศฮังการี